Killers (άλμπουμ)

{{Infobox Album
| Όνομα  = Killers
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = Iron Maiden Killers.jpg
| Background = lavender
| Κυκλοφορία  = 2 Φεβρουαρίου 1981
| Ηχογράφηση  = Νοέμβριος 1980 - Ιανουάριος 1981, στο Λονδίνο
| Είδος_μουσικής  = Heavy metal
| Διάρκεια  = 41:18
| Δισκογραφική  = EMI
| Παραγωγός  = Μάρτιν Μπερτς
| Προηγούμενο album  = Iron Maiden (1980)| Αυτό το album  = Killers (1981)| Επόμενο album  = The Number of the Beast (1982)}}
Το Killers είναι ο δεύτερος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου στις 2 Φεβρουαρίου 1981 μέσω της δισκογραφικής εταιρείας "ΕΜΙ" στην Ευρώπη και στις 6 Ιουνίου 1981 στην Αμερική.

Το άλμπουμ επανεκδόθηκε το 1995 σε μορφή διπλού CD, με το δεύτερο μέρος να περιλαμβάνει ανέκδοτες και ζωντανές ηχογραφήσεις από το 1981.

Ιστορία του δίσκου
Το "Killers" είναι το δεύτερο και τελευταίο άλμπουμ του συγκροτήματος με τον Πολ Ντι Άνο στη σύνθεση τους. Η ηχογράφηση του δίσκου έγινε στα "Battery Studios" του Λονδίνου, ξεκινώντας το Νοέμβριο του 1980 και ολοκληρώνοντας το δίσκο τον Ιανουάριο της επόμενης χρονιάς. Τα περισσότερα τραγούδια του δίσκου είχαν γραφτεί πριν την κυκλοφορία του πρώτου άλμπουμ του συγκροτήματος, αλλά το μόνο το οποίο είχε ηχογραφηθεί ήταν το "Wrathchild" για τη συλλογή "Metal for Muthas". Το τραγούδι "Murders In The Rue Morgue" είναι εμπνευσμένο από το ομώνυμο μυθιστόρημα του Έντγκαρ Άλλαν Πόε, ενώ το "Innocent Exile" συνεχίζει την ιστορία του φυγά του προαναφερθέντος τραγουδιού. Το "Killers" είναι το μοναδικό άλμπουμ του συγκροτήματος το οποίο περιέχει δύο ορχηστρικά κομμάτια, τα "Genghis Khan" και "The Ides of March".

Ο δίσκος γνώρισε αρκετά μεγάλη εμπορική επιτυχία, αφού έχει βραβευθεί ως χρυσός και στις δύο πλευρές του Ατλαντικού, ενώ συνοδευόταν από δύο σινγκλ τα οποία μπήκαν στα βρετανικά τσαρτ, τα "Twilight Zone" και "Purgatory".

Η περιοδεία για την προώθηση του δίσκου διήρκεσε από τα μέσα Φεβρουαρίου του 1981, μέχρι το τέλος της χρονιάς, περνώντας από Ευρώπη, Αμερική και Ιαπωνία. Πιο συγκεκριμένα, ξεκίνησε στις 17 Φεβρουαρίου 1981 από το Ίπσουιτς για να ολοκληρώσει το βρετανικό κομμάτι της στις 15 Μαρτίου στο "Hammersmith Odeon" του Λονδίνου, αφού το συγκρότημα είχε δώσει 24 συναυλίες. Ακολούθησε το κομμάτι της υπόλοιπης Ευρώπης με τους Iron Maiden να περνάνε από τη Γαλλία, την Ιταλία, την Ελβετία, το Βέλγιο, την Ολλανδία και τη Δυτική Γερμανία, μέχρι τα τέλη Απριλίου.

Από τις 21 μέχρι τις 24 Μαΐου έπαιξαν σε τέσσερις συναυλίες στην Ιαπωνία για να μεταβούν στη Βόρεια Αμερική για μία πολύ μεγάλη περιοδεία, η οποία διήρκεσε από τις 3 Ιουνίου μέχρι τις 4 Αυγούστου με τους Iron Maiden να παίζουν 42 συναυλίες, σε κάποιες από τις οποίες άνοιξαν τις εμφανίσεις των Judas Priest. Η περιοδεία συνεχίστηκε στην Ευρώπη, με εμφανίσεις στη Γαλλία, τη Δυτική Γερμανία, την Ολλανδία, τη Σουηδία, τη Δανία, τη Γιουγκοσλαβία και την Ιταλία, για να κλείσει μία έντονη χρονιά στις 23 Δεκεμβρίου στο "Ruskin Arms" του Λονδίνου.

Τραγούδια

Όλα τα τραγούδια γραμμένα από τον Στιβ Χάρις, εκτός από τα σημειωμένα

 Βορειοαμερικανική έκδοση 

 Επανέκδοση 1998 

Θέσεις τσαρτ
Killers (άλμπουμ)

Επίσημη κυκλοφορία: 2 Φεβρουαρίου 1981
ΧώραΘέση Γερμανία  10 Σουηδία  11 Ηνωμένο Βασίλειο  12 Νορβηγία  19 Αυστρία  20 Νέα Ζηλανδία  41 Ηνωμένες Πολιτείες  78Twilight Zone / Wrathchild (σινγκλ)

Επίσημη κυκλοφορία: Μάρτιος 1981
XώραΘέση Ηνωμένο Βασίλειο  31

Purgatory (σινγκλ)

Επίσημη κυκλοφορία: Ιούνιος 1981
XώραΘέση Ηνωμένο Βασίλειο  52

Βραβεία

 Ηνωμένο Βασίλειο (BPI Certification): Χρυσός
 Ηνωμένες Πολιτείες (RIAA Certification): Χρυσός
 Γερμανία (BVMI Certification): Χρυσός
 Γαλλία (SNEP Certification): Χρυσός
 Καναδάς (CRIA Certification): Πλατινένιος
 Σουηδία (GLF Certification): Χρυσός

 Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Killers" είναι οι εξής:

 Πολ Ντι Άνο - φωνητικά
 Άντριαν Σμιθ - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Κλάιβ Μπαρ - τύμπανα

 Εξωτερικοί σύνδεσμοι 
 To Killers στην επίσημη ιστοσελίδα των Iron Maiden 

 Πηγές  
 Allmusic review
 Encyclopaedia Metallum
 Songfacts
 Αρχείο συναυλιών των Iron Maiden
 Βρετανικά τσαρτ
 Σουηδικά τσαρτ
 Αυστριακά τσαρτ
 Νεοζηλανδικά τσαρτ  Νορβηγικά τσαρτ
 Γερμανικά τσαρτ
 Αμερικάνικα τσαρτ
 Βραβεύσεις από την BVMI
 Βραβεύσεις από τη CRIA
 Βραβεύσεις από τη GLF
 Βραβεύσεις από την RIAA

Κατηγορία:Δισκογραφία των Iron Maiden
Κατηγορία:Άλμπουμ του 1981